Redózia

### **Áttekintés**

Redózia egy közép-nyugat Aeterniai ország,melyet északon a Vastenger délről a Véröböl és a Nagy Anud-Folyó,keletről Wälser országa, nyugatról pedig a Vadum tó határol. Beszélt nyelve a Waldoser nyugati dialektusa.Jelenlegi uralkodója Walson, a Bouborg házból.

### **Eredet**

Redosia népe Waldosernek neveztetik. Ez az ősi nép, a birodalom előtti őshazájából, a vashegység nyugati gerincéből hosszadalmas vándorlások során foglalta el helyét a Vadum-tó keleti oldalán fekvő, a Vastenger és Véröböl között, valamint a Nagy Anud-folyó által határolt síkságot. A nép vándorlásai során kétfelé vált. Egyik felük kik a Wälser nevet vették fel, keleten telepedtek le a Vas-folyótól délre, míg másik felük, kik maguk Redózoknak neveztetnek, nyugaton telepedtek le. A redózok ide vándorolt törzsei juhtenyésztéssel, foglalkoztak, de sokat vettek át a helyi úgynevezett Molt népek halászatából is.

### **A birodalomban**

A redózok és a wälserek ekkor még mondhatni egy lazább államban éltek együtt, mikoris a birodalom felemelkedett. Az összeomlás előtt 200 évvel az uralkodó egyesítette e két nép szállásterületeit s a nép nevéről mintázva, Waldosiának nevezte azt. A régió népei kiválóak voltak a harcművészetben, határőr feladatokat láttak el a birodalom ezen sarkalatán. A rettenthetetlen harcosok jó szolgálatot tettek a birodalomnak, gyakran adták maguk s tudásuk zsoldba.

Az idő azonban száguldott, s amiképpen a birodalom, úgy Waldosia is szétesni látszódott. A redózok, kik maguk tengeren kereskedtek, s számos kiváló diplomatát delegáltak a birodalomnak, annak végnapjáig, ősi szokásaik elfelejtve a birodalom identitását s tudatát vették fel magukra.  Adminisztrációjuk, régióik birodalom szerinti felosztását megtartották, s törvényileg rögzítették, feladva a régi szálláshelyi törzsi berendezkedést. Keleti fivéreik rossz szemmel néztek redóz testvérükre, hogy az ősöket elhagyva új útra tértek.

### **Redosia születése, öröklés**

A birodalom széthullásával waldosia is felszabadult, hogy önálló állam lehessen. Azonban Bouborg Karol, a birodalom ide kinevezett protektora nem kívánt megválni hatalmától. A széthullás előtti 100. évben a Bouborg család akkori legidősebb élő sarja, Stephan, Vadum grófja kapta meg az uralkodótól Waldosia redóz részét. mint birodalmi protektor. Munkája jótékony volt, számos infrastrukturális fejlesztést hajtott végre, és fellendítette a térség gazdaságát. Halálakkor, tiszteletére az uralkodó felé az a kérés érkezett redózia részéről, hogy Stephan fiát, Morgent tegyék meg Redózia birodalmi protektorává. Innentől kezdve egészen a birodalom összeomlásáig és azon is túl a Bouborg dinasztiaa de facto feje Redóziának. Erre támaszkodva kérte, s kapta meg Redózia királyi címét Karol a birodalom összeomlása utáni 4. évvel. Karol nagyravágyó volt és ambíciózus. Abban a hitben, hogy az ősi harci szellem megmaradt, szedett-vedett nemesi seregével támadást mért Wälsenre, hogy ott királyi címet szerezvén újraegyesíthesse Waldosiát. Hadjárata 3 év kínkeserves testvérharc után végetért, s életében letett az újraegyesített Waldos királyi címről, ígyhát minekutánna megkötötte Wälserrel a Noupunkti békét, élete hátralevő idejében országa és királyi címének megerősítésén munkálkodott. Ezt fia Henrik is folytatta. A két ország viszonya ekkor sem volt még felhőtlen a béke ellenére, a két ország csapatai át-át vágtak a gyepűn s a határmenti falvakat fosztogatták, éles határok nem voltak. Így hát Henrik uralkodásának 18. esztendejében megkötötte Blürrbarki szerződést, melyben többek között a két nép viszonyának rendezésén túl, megállapodtak a határokban, s ekkor kapott helyet a Bouborg ház is (mely még a birodalom idején beházasodott az ősi nemesi waldoser-redóz családok közé), a Wälser házak ülésén. A két nép így egészen napjainkig helyreállította viszonyát, s ismét, mint ősi testvérek tudnak tekinteni egymásra.

### **A rendek és a király**

A Blürrbarki szerződés meghozta azt amire Redóziának szüksége volt: béke a határokon túl. Henrik Blürrbark utáni 30 éves uralkodásában számtalan belső reformot hajtott végre. egységes pénzt veretett a Wälserekkel együtt mely a Kröwn nevet kapta.

Birtokosztásba kezdett, magának belső támogatókat gyűjtve. Írásos törvénybe foglalta a királyság és az állami tisztségek szakrális követelményeit, s többek között alatta is kezdett el épülni Redózia fővárosa Rottion és híres palotája a Bauré Aghal. A nép színének, s zászlajának, címerének színét, a pirosat választotta.

Őt a trónon fia, Menoir követte. Menoir igyekezett apja útján járni, bár a nyomás, mely nagy, hős apja után nehezedett rá, sosem tudta igazán felszabadítani az alkotásra és az önállóságra. Hogy saját arcával ellátva verethessen pénzt, minden érmét visszavont, majd azokat saját arcával verve, kisebb nemesfém tartalommal hozta ismét forgalomba. Ez megtörte a király iránti bizalmat, a főurak ezért fokozatosan önállóan, titkosan bonyolították le pénzügyeik, s bányáik is miket felleltek, elrejtették a király elől. Ez rengeteg kiesést jelentett Redóziának, mely végül oda juttatta az országot, hogy a király, kis vagyona miatt egyenlővé lett a legnagyobb főurakkal.

Menoir idősebbik fia, II Karol követte őt a trónon. Szakítva apja hagyományával,levélben esküdött fel,hogy a pénzt nem rontja, s a kamara hasznát nem növeli ezzel. Bár a bizalom valamelyest visszaállt a király irányába, a már majdnem fél évszázada működő nemesi pénzügyi autonómia gondolata rengeteg főurat továbbra is nyílt titokként, pénzügyeinek önállósításában tartott. Annak érdekében,hogy ne süllyedjen egyszerű nemes szintjére, Bouborg adókkal és vámokkal, valamint a regálé jövedelmek növelésével igyekezett kompenzálni vagyonát. Sok helyen kezdetben fegyveresen kellett behajtani a pénzt, emiatt II Karol a pórnép körében mai napig kegyetlen uralkodóként van feltűntetve.

II Karol jövedelemnövelő újításai átmenetileg megoldást kínáltak a király és az ország pénzügyi problémáira, azonban ez a nemesség és a kereskedők részéről felháborodást váltott ki. Időközben II Karol meghalt. Uralkodásban utána, miután Barond fiát elvitte valami fene, fiatalabbik fia Otto követte a trónon majd annak leszármazottai egészen 600-ig, mikoris Baunid uralkodó addig példátlan módon először gyűlés hívott össze az ország papjai és nemesei között, hogy pénzügyekben megállapodásokra jussanak. Az első rendi gyűlés sikerrel záródott, a király ismételten vállalta,hogy a pénz értékét nem rontja tovább –ami jogszokássá vált mai napra-. Ezeken felül a király az adók megszavazásának jogát a nemesi rendekre hagyta rá, háborús kölcsönökért valamint egyéb gazdasági privilégiumokért.

Az ország jelenlegi ura Baunid fia,a jelenelgi király, Walson Bouborg. Redózia örökletes királya és Vadum grófja. Mindez a birodalom összeomlásától számítva a 620 évtől kezdve.